BOL ขาขึ้นต่อเนื่อง! บวกอีก 8% ทำออลไทม์ไฮ! ลุ้นผลงานปี 63 โตเด่น
BOL ขาขึ้นต่อเนื่อง! บวกอีก 8% ทำออลไทม์ไฮ! ลุ้นผลงานปี 63 โตเด่น
4 ก.พ. 2564

ผู้สื่อข่าวรายงานว่า บริษัท บิซิเนส ออนไลน์ จำกัด (มหาชน) หรือ BOL ณ เวลา 10.59 น. อยู่ที่ระดับ 9.20 บาท บวก 0.70 บาท หรือ 8.2% ด้วยมูลค่าซื้อขาย 34.27 ล้านบาท ราคาหุ้นปรับตัวขึ้นต่อเนื่อง และทำจุดสูงสุดตั้งแต่เข้าตลาดเมื่อวันที่ 21 เม.ย.2547 คาดเก็งกำไรผลงานปี 63 โตโดดเด่น โดยผลงานงวด 9 เดือน ปี 2563 อยู่ที่ 152.72 ล้านบาท ซึ่งเป็นกำไรสุทธิสูงกว่าทั้งปี 2562 อยู่ที่ 143.91 ล้านบาท

อนึ่ง BOL เป็นผู้นำในการให้บริการข้อมูลเพื่อการตัดสินใจทางธุรกิจที่ครอบคลุมทั้งด้านโอกาสและความเสี่ยงในการทำธุรกิจ โดยให้บริการข้อมูลเชิงลึกผ่านซอฟต์แวร์และแอพพลิเคชั่นที่ทันสมัย ตลอดจนเป็นผู้ออกแบบและพัฒนาโซลูชั่นสำหรับผู้ประกอบการและสถาบันการเงิน รวมถึงเป็นที่ปรึกษาทางธุรกิจทั้งในประเทศและภูมิภาคอาเซียน
